recursal/SuperWikiNEXT-32B huggingface dataset:
அஞ்சல் தலைகளின் கணமொன்று சிறுசிறு கட்டுக்களாகப் பிரிக்கப்பட்டுள்ளது. அக்கட்டுகளில் எதுவும் காலியாக இல்லை. மற்றும் எந்தவொரு அஞ்சல் தலையும் இரு கட்டுகளில் இல்லை.
5 உறுப்புகள் கொண்ட கணத்தின் 52 பிரிவுகள்
கணிதத்தில் **ஒரு கணத்தின் பிரிவினை** (*partition of a set*) என்பது அக்கணத்தை ஒன்றுக்கொன்று மேற்படிதல் இல்லாத வெற்றில்லா சிறுசிறு உட்கணங்களாகப் பிரிப்பதாகும். இவ்வாறு பிரிக்கப்பட்ட உட்கணங்கள் அனைத்தையும் ஒன்று சேர்த்தால் மூலகணமானது கிடைக்கும். மேலும் அச் சிறு உட்கணங்கள் அனைத்தும் ஒன்றுக்கொன்று பொது உறுப்புகள் இல்லாதவையாகவும் இருக்கும்.

வரையறை
------

*X* என்ற கணத்தின் பிரிவினை என்பது *X* இன் ஒவ்வொரு உறுப்பு *x* ம் ஒரேயொரு உட்கணத்தில் மட்டும் உள்ளவாறு பிரிக்கப்பட்ட *X* இன் வெற்றில்லா உட்கணங்களின் கணமாகும்.

பின்வரும் நிபந்தனைகளை நிறைவு செய்தால், செய்தால் மட்டுமே *P* என்ற கணம் *X* இன் பிரிவினையாக இருக்க முடியும்:

1. *P* இன் உறுப்புகளில் எதுவும் வெற்றுக் கணம் இல்லை.
2. *P* கணத்திலுள்ள உறுப்பு கணங்களின் ஒன்றிப்பு, *X* கணமாகும்.
3. *P* கணத்திலுள்ள உறுப்பு கணங்களில் எந்த இரு கணங்களின் வெட்டும் வெற்றுக் கணம்.

கணிதக் குறியீட்டில் இந்நிபந்தனைகள்:

1. {\displaystyle \varnothing \notin P}
2. {\displaystyle \bigcup P=X}
3. {\displaystyle (A\in P\land B\in P\land A\neq B)\Rightarrow A\cap B=\varnothing }

இங்கு {\displaystyle \varnothing } -வெற்றுக் கணம்.

*P* இன் உறுப்புகள் பிரிவினையின் *தொகுதிகள்*, *பகுதிகள்* அல்லது *சிற்றறைகள்* என அழைக்கப்படுகின்றன. *P* இன் தரம் |*X*| − |*P*| (*X* முடிவுறு கணமாக இருந்தால்).

எடுத்துக்காட்டுகள்
------------------

* ஒவ்வொரு ஓருறுப்பு கணத்திற்கும் ஒரேயொரு பிரிவினைதான் உண்டு.

கணம் {*x*} இன் ஒரேயொரு பிரிவினை { {*x*} }.
* வெற்றில்லா கணம் *X* இற்கு, *P* = {*X*} என்பது *X* இன் மிகஎளிய பிரிவினையாகும் (*trivial partition*).
* *U* கணத்தின் ஒரு வெற்றற்ற தகு உட்கணம் *A* மற்றும் அதன் நிரப்பு கணம் இரண்டும் ({*A*, *U*−*A*}) *U* இன் பிரிவினையாக அமையும்.
* { 1, 2, 3 } கணத்திற்கு 5 பிரிவினைகள் உண்டு:
	+ { {1}, {2}, {3} }. இதனை 1|2|3 எனவும் எழுதலாம்.
	+ { {1, 2}, {3} }, அல்லது 12|3.
	+ { {1, 3}, {2} }, அல்லது 13|2.
	+ { {1}, {2, 3} }, அல்லது 1|23.
	+ { {1, 2, 3} }, அல்லது 123
* பின்வருபவை { 1, 2, 3 } கணத்தின் பிரிவினைகள் அல்ல:
	+ { {}, {1, 3}, {2} } (இதில் ஒரு உறுப்பு வெற்றுக் கணமாக இருப்பதால்)
	+ { {1, 2}, {2, 3} } ( 2, ஒன்றுக்கு மேற்பட்ட பகுதிகளில் உள்ளதால்)
	+ { {1}, {2} } (எந்தவொரு பகுதியிலும் 3 இல்லாததால்).

பிரிவினையும் சமான உறவும்
------------------------

கணம் *X* இல் வரையறுக்கப்பட்ட சமான உறவைப் பொறுத்த சமானப் பகுதிகளின் கணம் *X* பிரிவினையாக அமையும். மறுதலையாக *P* of *X* இன் ஒரு பிரிவு *P* லிருந்து *X* இல் ஒரு சமான உறவை வரையறுக்கலாம்: 

*x* , *y* ஆகிய இரண்டு உறுப்புகள் *P* இன் ஒரே பகுதியில் அமைந்தால் *x* ~ *y*. எனவே சமான உறவு மற்றும் பிரிவினை என்ற இரண்டு கருத்துக்களும் சமானமானவை.

குறிப்புகள்
-----------

1. ↑  Brualdi, *pp*. 44–45
2. ↑  Schechter, *p*. 54

மேற்கோள்கள்
-----------

* Brualdi, Richard A. (2004). *Introductory Combinatorics* (4th edition ). Pearson Prentice Hall. பன்னாட்டுத் தரப்புத்தக எண்:0-13-100119-1. .
* Schechter, Eric (1997). *Handbook of Analysis and Its Foundations*. Academic Press. பன்னாட்டுத் தரப்புத்தக எண்:0-12-622760-8.
***ஓரு குப்பை கதை*** (ஆங்கிலம்: *A Garbage Story* ) என்பது 2018 ஆம் ஆண்டு இந்திய தமிழ் நாடகத் திரைப்படமாகும், இது அரவிந்தன்,ராமதாஸ்,அஸ்லம் ஆகியோரால் தயாரிக்கப்பட்டது. இதை அறிமுக இயக்குனர் காளி ரங்கசாமி எழுதி இயக்கியுள்ளார். இப்படத்தில் நடன இயக்குனர் தினேஷ் திரைபடத்தின் கதாநாயகனாக அறிமுகமானார், மணீஷா யாதவ் மற்றும் யோகி பாபு ஆகியோருடன் முக்கிய வேடங்களில் நடித்துள்ளார்கள். படத்திற்கு ஜோஷ்வா ஸ்ரீதர் இசையமைத்துள்ளார். இந்த படம் 25 மே 2018 இல் வெளியிடப்பட்டது. விமர்சகர்கள் நேர்மறையான கருத்துகளை வழங்கினார்கள் 

"இயக்குனர் காளி ரங்கசாமி தனது கைகளில் ஒரு நல்ல திரைக்கதைக்குக்கு சொந்தக்காரர் என *டைம்ஸ் ஆப் இந்தியா* எழுதியது, மேலும் ஒரு உண்மையான வாழ்க்கைக் கதையை விவரிப்பதில் கிட்டத்தட்ட வெற்றி பெற்றுள்ளார்."  "ஓரு குப்பை கதை திரைக்கதை என்பது இது சிறப்பாகச் செய்யக்கூடிய பொருளைக் கொண்டுள்ளது என *பிஹைண்ட்வுட்ஸ் என* எழுதியுள்ளது படத்தின் மரணமுடிவு சராசரி முடிவை விட அதிகமாக உள்ளது."  குப்பை கதை ஒரு படத்தை விட சிறந்த புத்தகத்தை உருவாக்கியிருப்பார்.*இந்து* எழுதியது "இயக்குனர் காளி ரங்கசாமியின் ஓரு கதைக்களம் திரைபடத்தை பார்க்கும் ஆர்வத்தை தூண்ட போதுமானது என. " *நியூஸ் மினிட்* எழுதியது, "படத்தின் தலைப்பு ஓரு குப்பை கதை அதன் குறைபாடுள்ள கதாபாத்திரங்களைக் குறிக்கலாம், ஆனால் தாக்கத்தை ஏற்படுத்துவதில் குறைவு."  *சிஃபி* எழுதியுள்ளார் "ஒட்டுமொத்தமாக, ஓரு குப்பை கதை என்பது திருமணத்திற்கு புறம்பான விவகாரம் மற்றும் அதன் ஆபத்துக்களைக் கையாளும் ஒரு தலைப்பு சார்ந்த பொருள். முதல் பாதி குற்றமில்லை, இரண்டாவது பாதி, இது ஒருபோதும் முடிவடையாத தொடர் போல மாறுகிறது. "ஒரு மனைவியைப் பற்றிய ஒரு முரண்பாடான கதை அதன் இரக்கத்தால் மீட்கப்படுகிறது"."  பரத்வாஜ் ரங்கன் எழுதியுள்ளார்,

மேற்கோள்கள்
-----------

1. ↑
2. ↑
3. ↑
4. ↑
5. ↑  "காப்பகப்படுத்தப்பட்ட நகல்". 2018-05-25 அன்று மூலம் பரணிடப்பட்டது. 2019-11-10 அன்று பார்க்கப்பட்டது.
6. ↑  "காப்பகப்படுத்தப்பட்ட நகல்". 2019-08-05 அன்று மூலம் பரணிடப்பட்டது. 2019-11-10 அன்று பார்க்கப்பட்டது.
பிரித்திவிராசு சௌகானின் சிலை
**முதல் தாரைன் போர்** என்பது, 1191 ஆம் ஆண்டில், ஆப்கானிய ஆக்கிரமிப்பாளரான கோரி முகமதின் படைகளுக்கும், இராசபுத்திர சௌகான் மரபைச் சேர்ந்த பிரித்திவிராச் சௌகானின் படைகளுக்கும் இடையில், தற்கால அரியானா மாநிலம், குருச்சேத்திர மாவட்டம், தானேசர் அருகில் அமைந்த தாரைன் என்னும் நகரில் இடம்பெற்ற போரைக் குறிக்கும். "தாராவோரி" எனவும் அழைக்கப்படும் **தாரைன் நகரம்** இந்தியாவின் இன்றைய அரியானா மாநிலத்தில் தானேசுவரம் அண்மையில் அமைந்துள்ளது.

பின்னணி
-------

ஆப்கானிசுத்தானில் இருந்த கோர் என்னும் சிறிய நாடு ஒன்றின் ஆட்சியாளராக இருந்த கோரி முகமது இன்றைய ஆப்கனிசுத்தானின் பெரும்பகுதியைக் கைப்பற்றியபின்னர், இன்றைய பாகிசுத்தானின் பெரும் பகுதியையும் கைப்பற்றிக்கொண்டு வட இந்தியாவுக்குள் நுழைந்தார். அக் காலத்தில் வட இந்தியாவின் இராசசுத்தான், அரியானா ஆகியவற்றுள் உள்ளடங்கிய பகுதிகளை ஆண்டு வந்தவர் பிரித்திவிராசு சௌகான். இராசபுத்திர சௌகான் மரபினரான இவர் அக்காலத்து வட இந்திய மன்னர்களுள் பலம் பொருந்தியவராக இருந்தார். டில்லி, அஜ்மேர் ஆகிய நகரங்களை இரட்டைத் தலைநகர்களாகக் கொண்டு ஆட்சி நடத்தி வந்தார்.

முகம்மத் கோரியின் படையெடுப்புக்கள் அவரது படைகளைப் பிரித்திவிராசின் எல்லைவரை கொண்டுவந்தன. 1191 ஆம் ஆண்டில் பிரித்திவிராசின் நாட்டின் வடமேற்கு எல்லையில் இன்றைய பஞ்சாப் மாநிலத்தைச் சேர்ந்த பகுதியில் இருந்த கோட்டையொன்றை முகம்மத்தின் படைகள் கைப்பற்றின. பிரித்திவிராசின் படைகள், சிற்றரசனான டில்லியைச் சேர்ந்த கோவிந்தராசு என்பவர் தலைமையில் எல்லைக்கு விரைந்தன. இரண்டு படைகளும் தாரைனில் சந்தித்துக் கொண்டன.

போர்
----

முகம்மத் கோரியின் படைகள் எல்லையில் இருந்த பதிண்டா கோட்டையை முற்றுகையிட்டன. பிரித்திவிராசு தனது மாமனாரான செயச்சந்திர ராத்தோரிடம் உதவி கோரினார். ராத்தோர் உதவி வழங்க மறுத்துவிட்டார். அனாலும் பிரித்துவிராசு தானே படைநடத்திச் சென்று தாரைன் என்னுமிடத்தில் எதிரிப்படைகளுடன் போரிட்டு அவர்களைத் தோற்கடித்தார். முதலாம் தாரைன் போர் பிரித்திவிராசுக்கு வெற்றியாக முடிந்தது.

எனினும், இது நிலைக்கவில்லை அடுத்த ஆண்டே முகம்மத் கோரியின் படைகள் மீண்டும் தாக்கிப் பிருத்திவிராசின் படைகளைத் தோற்கடித்தன.

இவற்றையும் பார்க்கவும்
----------------------

* இரண்டாம் தாரைன் போர்

மேற்கோள்கள்
-----------

1. ↑  Satish Chandra, *Medieval India: From Sultanat to the Mughals (1206-1526)*, (Har-Anand Publications, 2006), 25.

| * பா
* உ
* தொ
அரியானா |
| --- |
| தலைநகரம்: **சண்டிகர்** |
| தலைப்புகள் | 
* அரியானா அரசு
* அரியானா சட்டமன்றம்
* அரியானா உயர் நீதிமன்றம்

 |
| கோட்டங்கள் | 
* அம்பாலா கோட்டம்
* குர்காவுன் கோட்டம்
* ஹிசார் கோட்டம்
* ரோத்தக் கோட்டம்

 |
| மாவட்டங்கள் | 
1. அம்பாலா
2. பிவானி
3. பரிதாபாத்
4. பத்தேஹாபாத்
5. குர்கான்
6. ஹிசார்
7. ஜாஜ்ஜார்
8. ஜிந்து
9. கைத்தல்
10. கர்னல்
11. குருச்சேத்திரம்
12. மகேந்திரகட்
13. மேவட்
14. பஞ்சகுல
15. பல்வல்
16. பானிபத்
17. ரேவாரி
18. ரோத்தக்
19. சிர்சா
20. சோனிபத்
21. யமுனா நகர்
22. சர்க்கி தாத்திரி

 |
| நகரங்கள் | 
* சண்டிகர்
* அம்பாலா
* குருகிராம்
* ஹிசார்
* சிர்சா
* பானிபத்

 |
| தொல்லியல், ஆன்மிகம், சுற்றுலாத் தலங்கள் | 
* இராக்கிகர்கி தொல்லியல் களம்
* குருச்சேத்திரம்
* அபூப்சாகர் விலங்குகள் சரணாலயம்
* சுல்தான்பூர் தேசியப் பூங்கா
* சண்டிகரின் பாறைச் சிற்பத் தோட்டம்
* காகர் நதி
* சரசுவதி ஆறு
* யமுனை ஆறு
* பிரம்ம சரோவர்
* ஓபராய், குர்கான்

 |
| 
* Category **அரியானா**

 |
**எடுவார்டு பால் நோபெல்** *(Edward Ball Knobel)* (21 அக்தோபர் 1841 – 25 ஜூலை 1930) ஓர் இங்கிலாந்து வணிகரும் பயில்நிலை வானியலாளரும் அவார். இவர் இங்கிலாந்தில் இலண்டன் மாநகரில் பிறந்தார்.

இவர் சட்டப் படிப்பில் முதலில் சேர்ந்துள்ளர். அனல், இவரது புவியியல் ஆர்வம் அரசு சுரங்கப் பள்ளிக்கு(இப்போது இது இம்பீரியல் கல்லூரி, இலண்டன்) 1861 இல் மாறவைத்துள்ளது.இவர்1862 இல் மறுபடியும் தன் வாழ்க்கைப்பணியை மாற்றிக் கொண்டார். இவர் தேறல் வடிப்புத் துறையில் பகுமுறை வேதியியலாளராக பர்ட்டனில் உள்ள பாசு(பீர்) பாசு குழுமத்தில் வேலை செய்யத் தொடங்கினார். இவர் அங்கு மேலாளராகவும் முதன்மை தேறல்வடிப்பாளராகவும் பதவி உயர்வு பெற்றுள்ளார். பிறகு, இவர் 1875 இல் பாக்கிங்கில் அமைந்த சாமுவேல் கோர்ட்டவுல்டு தொழிலகத்தின் பட்டு ஆலை மேலாளரானார். இவரது இறுதி பதவி இல்போர்டு ஒளிப்படக் குழுமத்தில் அமைந்தது.

இவர் 1872 இல் தன் வானியல் ஆர்வத்தை நிறைவு செய்ய, 8.5 அங்குல ஒளித்தெறிப்புவகைத் தொலைநோக்கியை வாங்கியுள்ளார்.இவர் 1875 இல் விண்மீன் அட்டவணைகளின் காலநிரலை வெளியிடத் தொடங்கிய பணி,, தொடக்கநிலை அராபிய வானியலாளர்களை பற்றியும் அரபு, பாரசீக மொழிகளைப் பற்றியும் படிக்கவைத்தது. இவர் 1879 இல் உலூக் பெக்கின் கைப்படியாக இருந்த பாரசீக அட்டணையை மொழிபெயர்த்து வெளியிட்டார்.இவர் பிறகு, கிரேக்க, அரபிய, இலத்தீன மொழிகளில் உள்ள அனைத்து வளங்களையும் பயன்படுத்தி, புதிய விண்மீன் அட்டவணையை ஆல்மகெசுட்டு எனும் பெயரில் உருவாக்கி வெளியிட்டார். இவர் 1915 இல் சி. எச். எஃப். பீட்டர்சுடன் இணைந்து நெடுங்காலத்துக்குப் வேலை செய்து இறுதியாகத் தொகுத்த பதிப்பை வெளியிட்டார். இவர் பிரித்தானிய வானியல் கழகத்திலும்(1892–1893) அரசு வானியல் கழகத்திலும் (1900–1901) தலைவராக இருந்துள்ளார். 

நோபெல் குழிப்பள்ளம் கேல் குழிப்பள்ளத்துக்கு அருகில் அமைகிறது
செவ்வாய்க் கோளின் ஒரு மொத்தல் குழிப்பள்ளம் இவரது நினைவாகப் பெயரிடப்பட்டுள்ளது.

மேற்கோள்கள்
-----------

1. ↑  Richard Hawley Tucker (1916). *Review of* Ptolemy's Catalogue of Stars. A Revision of the Almagest. பக். 930–932.

* "Edward Ball Knobel". *Monthly Notices of the Royal Astronomical Society* **91** (4): 318–321. 1931. doi:10.1093/mnras/91.4.318. Bibcode: 1931MNRAS..91..318..
**மயிலாடுதுறை வதாரண்யேசுவரர் கோயில்** மயிலாடுதுறை மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் மயிலாடுதுறையில் அமைந்துள்ளது. இக்கோயில் வள்ளலார் கோயில் என்றும் அழைக்கப்படுகிறது. இக்கோயிலின் தீர்த்தம் காவிரி ஆகும்.

இறைவன், இறைவி
-------------

இக்கோயிலின் மூலவராக வதாரண்யேசுவரர் உள்ளார். இறைவி ஞானாம்பிகை ஆவார்.

அமைப்பு
-------

சிவன் கோயில்களில் நந்தியை மூலவரான லிங்கத்திருமேனி முன்பு காணமுடியும். இக்கோயிலில் தட்சிணாமூர்த்திக்கு முன்பாக நந்தி காணப்படுகிறது.இந்த தட்சிணாமூர்த்தி மேதா தட்சிணாமூர்த்தி எனப்படுகிறார். காவிரியில் நந்தி நீராடிய இடம் ரிஷப தீர்த்தம் என்றழைக்கப்படுகிறது. ஆற்றின் நடுவே நந்திக் கோயில் உள்ளது.இங்கு நீராடினால் கங்கை, யமுனை, சரஸ்வதி, நர்மதை, தாமிரபரணி ஆகிய ஆறுகளில் நீராடிய பலன் கிடைக்குமென்று நம்புகின்றனர். அவ்வாறே குருசேத்திரம்,பிரயாகை ஆகிய இடங்களில் தானம் செய்த பலனுக்கு நிகர் கிடைக்கும் என்கின்றனர். 
சப்த கன்னியரில் சாமுண்டி வழிபட்ட தலமாகும்.கோயிலின் வடக்கில் ஞான புஷ்கரணி உள்ளது.

வரலாறு
------

முன்பொரு முறை தர்மம் ரிஷப உருவமெடுத்து சிவனை அழைத்துச்சென்ற காலகட்டத்தில் பார்வதி மயில் உருவமெடுத்து சிவனுக்கு பூசை செய்து கொண்டிருந்தார். இந்த அரிய காட்சியை காண பிரம்மா அன்னத்திலும், பெருமாள் கருடன்மீதும், தேவர்கள் குதிரை மீதும் வந்தனர். மற்றவர்களைவிட வேகமாகச் சென்ற ரிஷபத்திற்கு தான் வேகமாகச் செல்கிறோம் என்ற எண்ணம் தோன்றியது. இதை உணர்ந்த சிவன் தன் முடி ஒன்றை எடுத்து அதன்மீது வைத்து அதன் வேகத்தை அடக்கியதாகக் கூறுவர்.இப்பாவத்தைப் போக்க நந்தியை காவிரிக்கரையில் தவம் செய்ய இறைவன் கூறினார். பின்னர் ஞானத்தைப் பெற்ற நந்தி சிவனுடையே இருக்கவேண்டும் என்ற தன் ஆவலைப் வெளிப்படுத்தியது. அவரும் நந்தியின் எண்ணத்தைப் பூர்த்தி செய்தார்.

திருவிழாக்கள்
-------------

ஐப்பசியில் துலா மாத விழா, ஐப்பசி அமாவாசை, கார்த்திகை கடைசி வியாழன் போன்றவை இக்கோயிலில் நடைபெறும் திருவிழாக்களாகும்.

மேற்கோள்கள்
-----------

1. 1 2 3 4 5  அருள்மிகு வதாரண்யேஸ்வரர் திருக்கோயில், தினமலர் கோயில்கள்
**முதல் தரத் துடுப்பாட்டம்** (First-class cricket) என்பது மூன்று அல்லது கூடுதல் நாட்களுக்கு பதினொருவர் கொண்ட இரு அணிகளிடையே நடைபெறும் துடுப்பாட்டப் போட்டிகள், போட்டியிடும் அணிகளின் தரத்தைக் கொண்டு குறிப்பிடப்படுகிறது. இப்போட்டிகளில் நடைமுறையில் ஓர் அணி ஒருமுறை மட்டுமே அல்லது விளையாடாது போனாலும், இரு அணிகளும் இருமுறை ஆட இயலுமாறு இருக்க வேண்டும்.

மட்டுப்படுத்தப்பட்ட துடுப்பாட்டங்கள், ஒரு விக்கெட் போட்டிகள் போன்ற பெரும் போட்டிகள் உயர்தரத்தில் நடத்தப்பட்டாலும், முதல் தர துடுப்பாட்டத்தில் சேர்க்கப்படாது.

தேர்வுத் துடுப்பாட்டம், மிக உயர்ந்த தர பெரும் துடுப்பாட்டமாக இருப்பினும், முதல்தர துடுப்பாட்ட தகுதியில் இருப்பினும், உள்நாட்டு போட்டிகளே "முதல்தரம்" என்று பொதுவாக குறிக்கப்படுகின்றன. ஓர் துடுப்பாட்டாளரின் முதல்தரத் துடுப்பாட்ட புள்ளிவிவரங்களில் தேர்வுத் துடுப்பாட்ட புள்ளிகளும் சேர்க்கப்படுகின்றன. 

பொதுவாக, முதல்-தர விளையாட்டுகளில் பதினோரு வீரர்கள் ஒவ்வொரு அணியிலும் இருப்பர். ஆயினும் சில விலக்குகளையும் காணலாம். அதேபோல முதல்தர போட்டிகள் குறைந்தது மூன்று நாட்கள் காலநீட்சி உடையனவாக இருக்கவேண்டுமென்றாலும் வரலாற்றில் சில விலக்குகள் இருந்திருக்கின்றன. 

ஓர் புவியியல் வலயத்தைச் சார்ந்து, ஓர் ஆங்கில கௌன்டி, ஆத்திரேலிய மாநிலம்/ இந்திய மாநிலம், அல்லது மேற்கிந்திய நாடு போன்று முதல்தரத் துடுப்பாட்ட அணிகள் அமைகின்றன.

மேலும் படிக்க
-------------

* விசுடன் துடுப்பாட்டாளர்களின் நாட்குறிப்பு – முக்கியமாக 1895 மற்றும் 1948 பதிப்புகள்

வெளியிணைப்புகள்
---------------

* துடுப்பாட்ட அலுவல்முறை சட்டங்கள்
**ஆசுடெனின் பழுப்பு இருவாய்ச்சி** (*Austen's brown hornbill*)(*அனோரினசு ஆசுடெனி*) என்பது வடகிழக்கு இந்தியா மற்றும் தெற்கே வியட்நாமிலிருந்து வடக்கில் தாய்லாந்து வரையிலான காடுகளில் காணப்படும் இருவாய்ச்சி சிற்றினம் ஆகும். இது சில சமயங்களில் திக்கலின் பழுப்பு இருவாய்ச்சியின் துணையினமாகக் கருதப்படுகிறது.

விளக்கம்
--------

 ஆசுடெனின் பழுப்பு இருவாய்ச்சி (ஆண், வெள்ளை கன்னங்கள் மற்றும் தொண்டையுடன்)
ஆசுடெனின் பழுப்பு இருவாய்ச்சி நடுத்தர அளவிலான இருவாய்ச்சிப் பறவையாகும். பழுப்பு நிற வாலின் முனை வெண்மையாகக் காணப்படும். ஆணின் கன்னங்கள் மற்றும் தொண்டை வெள்ளை நிறத்துடனும், வெளிர் நுரை அலகும், செம்பழுப்பு கீழ்ப் பகுதிகளுடன் காணப்படும். பெண் பறவை இருண்ட தலையும் தொண்டையும் கொண்டது. இது தாழ்வான சமவெளிகளிலிருந்து மலைகளில் பைன் மற்றும் ஓக் காடுகளின் விளிம்பு வரை இலையுதிர் மற்றும் பசுமையான காடுகளில் வாழ்கிறது. இது பழங்கள் மற்றும் சிறிய விலங்குகளை உண்ணுகிறது. இதன் உணவில் பல வகையான பழங்கள், பல கணுக்காலிகள், வெளவால்கள், பாம்புகள், பல்லிகள், நத்தைகள், மண்புழுக்கள் மற்றும் பிற பறவைகளின் குஞ்சுகள் மற்றும் முட்டைகள் அடங்கும். இது 2 முதல் 15 பறவைகள் கொண்ட குழுக்களாகக் காணப்படும்.

ஆசுடெனின் பழுப்பு இருவாய்ச்சி ஒரு கூட்டாக இனப்பெருக்கம் செய்யக்கூடியது. ஆதிக்கம் செலுத்தக்கூடிய இனப்பெருக்க இணையில் ஆண் உதவிப் பறவையும் கூடுதல் பெண் பறவையும் காணப்படும். இவை இயற்கையாகக் காணப்படும் பொந்துகளில் அல்லது பெரிய மரங்களில் காணப்படும் மரங்கொத்தியின் பழைய கூடுகளில் கூடு கட்டுகின்றன. இந்தியாவில், அருணாச்சலப் பிரதேசத்தின் சங்லங் மாவட்டத்தில் உள்ள நம்தாபா தேசிய பூங்கா இந்த சிற்றினத்தைப் பார்க்கச் சிறந்த இடம்.

இந்தப் பறவையின் சிற்றினப் பெயர் இயற்கையியலாளர் என்றி கேவர்சாம் காட்வின்-ஆசுடெனின் நினைவாக இடப்பட்டது.

மேற்கோள்கள்
-----------

1. ↑  BirdLife International (2018). "*Anorrhinus austeni*". *IUCN Red List of Threatened Species* **2018**: e.T22731941A131871758. doi:10.2305/IUCN.UK.2018-2.RLTS.T22731941A131871758.en.. பார்த்த நாள்: 12 November 2021.
2. ↑  "Appendices | CITES". *cites.org*. 2022-01-14 அன்று பார்க்கப்பட்டது.
3. ↑  Witmer, Mark (1993). "Cooperative Breeding by Rufous Hornbills on Mindanao Island, Philippines". *The Auk* **110** (4): 933–936. doi:10.2307/4088652. .
4. ↑  Aparajita Datta (2009). "Observations on Rufous-necked Aceros nipalensis and Austen's Brown Anorrhinus austeni Hornbills in Arunachal Pradesh: natural history, conservation status and Threats". *Indian Birds* **5** (4): 108–117. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1267822
* விக்கியினங்கள்: Anorrhinus austeni
* ARKive: anorrhinus-austeni
* Avibase: 71A029B92BDE5F7D
* BirdLife: 22731941
* ஈபேர்டு: brnhor1
* GBIF: 4843783
* iNaturalist: 72505
* IRMNG: 11390232
* IUCN: 22731941
* என்.சி.பி.ஐ: 866356
* Xeno-canto: Anorrhinus-austeni

 |
**முதல் பெலோபொன்னேசியன் போர்** (*First Peloponnesian War*, கிமு 460-445) என்பது எசுபார்த்தாவின் தலைமையிலான பெலோபொன்னேசியன் கூட்டணி மற்றும் தீப்ஸ் மற்றும் ஆர்கோசின் ஆதரவுடனான ஏதென்ஸ் தலைமையிலான டெலியன் கூட்டணி ஆகியவற்றிற்கு இடையே நடந்த போராகும். இந்தப் போரானது, இரண்டாம் புனிதப் போர் போன்ற தொடர்ச்சியான மோதல்கள் மற்றும் சிறு போர்களைக் கொண்டிருந்தது. ஏதெனியர்கள் தங்கள் நகரத்தை நீண்ட சுவர்களைக் கட்டி பலப்படுத்துதல், பெலோபொன்னேசியன் கூட்டணியில் இருந்து மெகாரா விலகி ஏதென்சின் அணியில் இணைதல் மற்றும் ஏதெனியன் பேரரசின் வளர்ச்சியில் எசுபார்த்தாவுக்கு ஏற்பட்ட பொறாமை, கவலை உள்ளிட்ட பல விசயங்களே போருக்கு காரணமாக இருந்தன.

முதல் பெலோபொன்னேசியன் போரானது கிமு 460 இல் ஓனோ போரில் இருந்து தொடங்கியது. அதில் எசுபார்த்தன் படைகள் ஏதெனியன்-ஆர்கிவ் கூட்டணியால் தோற்கடிக்கப்பட்டன.     முதலில் ஏதெனியர்கள் சண்டையில் சிறப்பான வெற்றியை ஈட்டினர். அவர்களின் சிறந்த கடற்படையைப் பயன்படுத்தி வென்றனர். கிமு 457 வரை எசுபார்தன்களும் அவர்களது கூட்டாளிகளும் தனக்ராவில் ஏதெனிய இராணுவத்தை தோற்கடிக்கும் வரை அவர்கள் நிலத்தில் சண்டையிடுவதில் சிறந்து விளங்கினர். எவ்வாறாயினும், ஏதெனியர்கள் எதிர்த்தாக்குதல் நடத்தி, போயோட்டியன்களுக்கு எதிராக ஓனோஃபிட்டா போரில் சிறப்பான வெற்றியைப் பெற்றனர், மேலும் இந்த வெற்றியைத் தொடர்ந்து தீப்சைத் தவிர முழு போயோட்டியாவையும் ஏதென்சு தன் கட்டுப்பாட்டில் கொண்டுவந்தது.

ஏஜினாவை டெலியன் கூட்டணியின் உறுப்பினராக்குவதன் மூலமும் பெலோபொன்னீசை சூறையாடுவதன் மூலமும் ஏதென்ஸ் மேலும் தங்கள் நிலையை உறுதிப்படுத்திக்கொண்டது. ஏதெனியர்கள் கிமு 454 இல் எகிப்தில் பாரசீகர்களால் தோற்கடிக்கப்பட்டனர். இது அவர்கள் எசுபார்த்தாவுடன் ஐந்து ஆண்டு போர்நிறுத்த ஒப்பந்தத்தை மேற்கொள்ள வழிவகுத்தது. இருப்பினும், கிமு 448 இல் இரண்டாம் புனிதப் போரின் தொடக்கத்திலிருந்து போர் மீண்டும் வெடித்தது. கிமு 446 இல், போயோடியா கிளர்ச்சி செய்து கொரோனியாவில் ஏதெனியர்களை தோற்கடித்து அவர்களின் சுதந்திரத்தை மீட்டெடுத்தது.

முதல் பெலோபொன்னேசியப் போர் எசுபார்த்தாவிற்கும் ஏதென்சுக்கும் இடையிலான ஒரு ஒப்பந்தத்தினால் முடிவடைந்தது. இது முப்பது ஆண்டு அமைதி ஒப்பந்தம் (கிமு 446-445 குளிர்காலம்) என அழைக்கப்பட்டது. இந்த அமைதி உடன்படிக்கையின் விதிகளின்படி, இரு தரப்பினரும் தங்கள் பேரரசுகளின் முக்கிய பகுதிகளை தக்கவைத்துக் கொண்டனர். எசுபார்த்தா தரையில் ஆதிக்கம் செலுத்தியபோது ஏதென்ஸ் கடலில் அதன் ஆதிக்கத்தைத் தொடர்ந்தது. மெகாரா பெலோபொன்னேசியன் கூட்டணிக்குத் திரும்பியது. ஏஜினா திரை செலுத்தியது ஆனால் டெலியன் கூட்டணியில் தன்னாட்சி உறுப்பினரானாக இருந்தது. இரண்டு கூட்டணிகளுக்கு இடையேயான போர் கிமு 431 இல் மீண்டும் தொடங்கியது, அது இரண்டாம் பெலோபொன்னேசியப் போருக்கு வழிவகுத்தது. அது உறுதியான எசுபார்த்தன் வெற்றியுடன் முடிவுக்கு வந்தது, அதன் தொடர்ச்சியாக, கிமு 404 இல், ஏதென்சு எசுபார்த்தாவால் ஆக்கிரமிக்கப்பட்டது.

குறிப்புகள்
-----------

1. ↑  Pausanias, & Frazer, J. G. (1898). Pausanias's Description of Greece. London: Macmillan. p. 138
2. ↑  E. D. Francis and Michael Vickers, Oenoe Painting in the Stoa Poikile, and Herodotus' Account of Marathon. The Annual of the British School at Athens Vol. 80, (1985), pp. 99–113
3. ↑  In 460 BC, Argos rises against Sparta. Athens supports Argos and Thessaly. The small force that is sent by Sparta to quell the uprising in Argos is defeated by a joint Athenian and Argos force at Oenoe.
4. ↑  Thucydides, & in Jowett, B. (1900). Thucydides. Oxford: Clarendon Press. pp. 107–09
**ஆசிரியத் துறை** என்பது தமிழ் பாவினங்களில் ஒன்றான ஆசிரியப்பாவின் இனங்களில் ஒன்றாகும். இது நான்கடியில் அமையும்; முதலடி தவிரப் பிற அடிகளில் ஏதேனும் ஒன்று அளவு குறைந்து வரும். இடையே வரும் அடிகள் இடைமடக்காக ( வந்த அடியே திரும்பவும் அடுத்த அடியாய் வருதல்) அமையும். நான்கடியாய் இடையிடை குறைந்து வருவதும் உண்டு. நான்கடியாய் இடை இடை குறைந்து, இடைமடக்காக வருவதும் உண்டு.அனைத்துவகை சீர்களும் அடிகளும் இடம்பெறும். ஆசிரியத் துறையில் எவ்வகைச் சீரும் வரலாம் ; எவ்வகை அடியும் வரலாம். மிக நீண்ட கழி நெடிலடிகள் கூட வரலாம். ஈற்றயலடி அளவு குறைந்து வருவது ஆசிரிய நேர்த்துறை என்றும் இடையிடை குறைந்து வருவது ஆசிரிய இணைக்குறள் துறை என்றும் அழைக்கப்படும்.

எடுத்துக்காட்டு 1
" போதுறு முக்குடைப் பொன்னெயில் ஒருவன்  

தாதுறு தாமரை அடியிணை பணிந்தார்  

தாதுறு தாமரை அடியிணை பணிந்தார்  

தீதுறு தீவினை இலரே "

ஆசிரிய நேர்த்துறை
-----------------

எடுத்துக்காட்டு 2
"வண்டுளர் பூந்தார் வளங்கெழு செம்பூட்சேய் வடிவே போலத்  

தண்டளிர்ப்பூம் பிண்டித் தழையேந்தி மாவினவித் தணந்தோன் யாரே  

தண்டளிர்ப்பூம் பிண்டித் தழையேந்தி வந்துநம்  

பண்டைப் பதிவினவிப் பாங்கு படமொழிந்து படர்ந்தோ னன்றேர்" 

  

இப்பாடல், நான்கடியாய் ஈற்றயலடி குறைந்து, இரண்டாமடியே இடைமடக்காகி மூன்றாம் அடியாக வந்துள்ளது, ஆகவே இது ஆசிரியத்துறை. இதனை ஆசிரிய நேர்த்துறை எனவும் கூறலாம்

ஆசிரிய இணைக்குறள் துறை
----------------------

எடுத்துக்காட்டு 3
"இரங்கு குயில்முழவா இன்னிசையாழ் தேனா  

அரங்கு மணிபொழிலா ஆடும் போலும் இளவேனில்  

அரங்கு மணிபொழிலா ஆடு மாயின்  

மரங்கொல் மணந்தகன்றார் நெஞ்சமென் செய்ததிளவேனில்"

இப்பாடல் நான்கடியாய் இடையிடை குறைந்து (முதலடியும், மூன்றாமடியும் ) வந்திருக்கிறது. இரண்டாமடியே மடங்கி மூன்றாமடியாய் வந்துள்ளது. ஆகவே இது ஆசிரிய இணைக்குறள் துறை ஆகும்.

மேற்கோள்கள்
-----------

1. ↑  
கடையதன் அயலடி கடைதபு நடையவும்  

நடுவடி மடக்காய் நான்கடி யாகி  

இடையிடைகுறைநவும் அகவற் றுறையே’. (யாப்பருங்கலம் நூற்பா 76)
2. ↑  
‘அடித்தொகை நான்குபெற் றந்தத் தொடைமேற்  

கிடப்பது நாற்சீர்க் கிழமைய தாகி  

எடுத்துரை பெற்ற இருநெடில் ஈற்றின்  

அடிப்பெறின் ஆசிரி யத்துறை ஆகும்’.  

    

‘அளவடி ‘ஐஞ்சீர் நெடிலடி தம்முள்  

உறழத் தோன்றி ஒத்த தொடையாய்  

விளைவதும் அப்பெயர் வேண்டப் படுமே’. என்றார் காக்கைபாடினியார்.  

  

‘எண்சீர் அடியீற் றயலடி குறைநவும்  

ஐஞ்சீர் அடியினும் பிறவினும் இடையொன்ற  

அந்தத் தொடையாய் அடிநான் காகி  

உறழக் குறைநவும் துறையெனப் படுமே’. என்றார் மயேச்சுரர்.  

  

‘நாற்சீர் அடிநான் கந்தத்தொடை நடந்தவும  

ஐஞ்சீர் அடிநடத் துறழவடி5 குறைந்தவும்  

அறுசீர் எழுசீர் அவ்வியல் நடந்தவும்  

எண்சீர் நாலடி யீற்றயல்4 குறைந்தும்  

தன்சீர்ப் பாதியின் அடிமுடி வுடைத்தாய்  

அந்தத் தொடையின் அவ்வடி11 நடப்பிற்  

குறையா உறுப்பினது துறையெனப் படுமே’. என்றார் அவிநயனார். ('யாப்பருங்கல விருத்தி - பக்கம் 298)
3. 1 2  யாப்பருங்கலக் காரிகை, உரைமேற்கோள்

உசாத்துணை
---------

* தமிழ் இணையக் கல்விக்கழகப் பாடம்1
* தமிழ் இணையக் கல்விக்கழகப் பாடம்2
**மயிலங்கூடலூர் பி. நடராசன்** (14 அக்டோபர் 1939 - 12 மே 2022) ஈழத்துத் தமிழறிஞரும், கவிஞரும், எழுத்தாளரும், ஆசிரியரும் ஆவார். சிறுவர் இலக்கியத்தில் பெரும் பங்காற்றியவர். இலக்கியம், வரலாறு, அறிவியல், கல்வியியல் சார்ந்து பல கட்டுரைகளை ஆடலிறை, செந்தூரன், பொய்கையார், காங்கேசன், கூத்தன், நடராஜ மைந்தன், திருப்பெருந்துறை இறை எனப் பல புனைபெயர்களிலும் எழுதியுள்ளார்.

வாழ்க்கைக் குறிப்பு
-------------------

நடராசன் 1939 அக்டோபர் 14 இல் யாழ்ப்பாணத்தின் வடக்கே மயிலங்கூடல் என்ற ஊரில் எட்டு பேர் கொண்ட குடும்பத்தில் பிறந்தார். சிறு வயதிலேயே தந்தையை இழந்தார். ஆரம்பக் கல்வியை இளவாலை மெய்கண்டான் மகா வித்தியாலயம், பன்னாலை சேர் கனகசபை வித்தியாசாலை, இளவாலை புனித என்றியரசர் கல்லூரி ஆகியவற்றில் கற்றார். இடைநிலைக் கல்வியை தெல்லிப்பழை மகாஜனக் கல்லூரியில் கற்றார். தமிழார்வம் காரணமாக பண்டிதர் செ. கதிரேசர்பிள்ளை, விழிசிட்டி பண்டிதர் வே. சங்கரப்பிள்ளை ஆகியோரிடம் இலக்கணம் பயின்று, மல்லாகத்தில் பண்டித வகுப்பில் சேர்ந்து கற்றார். பால பண்டிதர் கோதனையில் சித்தியடைந்தார். அதன் பின்னர், வவுனியா வண்ணான் சின்னக்குளம் என்ற இடத்தில் ஒரு அரசினர் தமிழ்க் கலவன் பாடசாலையை ஆரம்பித்து நடத்தி வந்தார். அதன் பின்னர் பலாலி ஆசிரியர் பயிற்சிக் கலாசாலையில் ஆசிரியப் பயிற்சியும் எடுத்துக் கொண்டார். 1985 இல் யாழ்ப்பாணம் ஆசிரிய வள நிலையத்துக்குப் பொறுப்பாகப் பணியாற்றினார். 

இவர் கவிதைகளும், சிறுவர் பாடல்களும் எழுதினார். ஆங்கில சிறுவர் பாடல்களை மொழியாக்கம் செய்தார். இவற்றை ஆடலிறை சிறுவர் பாடல்கள், ஆடலிறை குழந்தைப் பாடல்கள் என இரு தொகுதி நூல்களாக வெளியிட்டார். பண்டித வகுப்பில் படித்த வேளை 'பண்டிதம்' என்ற பெயரில் கையெழுத்துச் சஞ்சிகையின் ஆசிரியராக இருந்தார். பலாலி ஆசிரிய கலாசாலையில் 'சுடர்' அறிவியல் சஞ்சிகையின் ஆசிரியராக இருந்தார். தொண்டமனாறு வெளிக்கள நிலையத்தில் பணியாற்றிய போது, அந்நிலையத்தின் ஆங்கில செய்தி ஏடான FWC News Letter இன் ஆசிரியராக 1978 முதல் 1984 வரை இருந்துள்ளார். தெல்லிப்பழை கலை இலக்கியப் பெருமன்றம் சார்பில் மறுமலர்ச்சிக் காலம்-இலக்கியச் சிறப்பிதழ் என்ற நூலை வெளியிட்டார். 1971 முதல் 1976 வரை 'மகாஜனன்' இதழ்களின் பதிப்பாசிரியராகவும் இருந்துள்ளார். 1977-இல் முத்தமிழ் வெளியீட்டுக் கழகத்தின் சார்பில் பண்டிதமணி சி. கணபதிப்பிள்ளை, சு. வித்தியானந்தன், அ. சண்முகதாஸ், நா. சுப்பிரமணியன், க .சொக்கலிங்கம் ஆகியோரின் தமிழியல் ஆய்வு நூல்களை பதிப்பித்தார்.

மறைவு
-----

மயிலங்கூடலூர் நடராசன் நல்லூர் நாயன்மார்கட்டில் உள்ள அவரது இல்லத்தில் 2022 மே 12 அன்று காலமானார்.

மேற்கோள்கள்
-----------

1. ↑  "மயிலங்கூடல் பி.நடராசன்". 2022-08-11 அன்று மூலம் பரணிடப்பட்டது. 2022-05-12 அன்று பார்க்கப்பட்டது.
2. ↑  நேர்காணல்: மயிலங்கூடலூர் பி.நடராஜன்
**முதியோர் கொலை** (*Senicide*) என்பது முதியோர்களை கொலை செய்வதாகும்.

இந்தியாவில் முதியோர் கொலைகள்
----------------------------

இந்தியாவின் தமிழ்நாட்டில், குறிப்பாக மதுரை, விருதுநகர் போன்ற பகுதிகளில், பெண் சிசுக் கொலை போல் முதியோர் கொலைகள் அதிகரித்துள்ளதாக தன்னார்வ தொண்டு நிறுவனங்கள் குற்றம் சாட்டியுள்ளது. வேர்களை வெறுக்கும் விழுதுகள்: பெற்றோரைக் கொல்லும் பிள்ளைகளின் இக்கொடூரச் செயலை கருணைக் கொலை என தவறாக குடும்ப உறுப்பினர்களும், சமூகமும் கருதுவதுடன், குற்ற உணர்வற்ற சமூகச் சடங்கு எனக் குறிப்பிடத் தவறுவதில்லை..

காரணங்கள்
---------

முதியோர் கொலைகளுக்கு, இந்தியாவில் கூட்டுக் குடும்ப முறை சிதைந்ததும், கிராம மக்கள் அதிக அளவில் நகர்புறத்தில் குடியேறுவதும், முதியோரை பேணும் சமூகப் பொறுப்பு குறைந்து வருவதும் முக்கிய காரணிகளாக சமூக ஆர்வலர்கள் கருதுகிறார்கள். மேலும் முதியோர் கொலையை அறிந்தவர்கள் கூட, அத்தகவலை காவல் துறைக்கு தெரிவிப்பதில்லை. எனவே காவல்துறையினரால் குற்றம் செய்தவர்கள் மீது குற்ற நடவடிக்கை மேற்கொண்டு, முதியோர் கொலைகளை தடுக்க இயல்வதில்லை.

கடைப்பிடிக்கும் முறைகள்
-----------------------

படுத்த படுக்கையாக உள்ள முதியோர்களின் உயிரை வெகு விரைவில் பறிக்க தமிழ்நாட்டில் பல வழிமுறைகள் கடைப்பிடிக்கப்படுகிறது.

1. தலைக்கு ஊத்தல் எனும் தலைக்கு விளக்கெண்ணெயை நன்கு தேய்த்து குளிர்ந்த நீரில் குளிப்பாட்டி பின் இளநீரை குடிக்கச் செய்தல்.
2. குடும்ப உறுப்பினர்கள் வரிசையாக தொடர்ந்து முதியோரின் வாயில் பால் ஊற்றுதல்.(இதனை ஒரு சடங்காக செய்தல்)
3. பூச்சிக் கொல்லி மாத்திரைகள் கொடுத்தல்
4. விஷ ஊசி போடுதல்.
5. கண்காணாத இடத்தில் விட்டுவிட்டு வந்துவிடுதல்.

மேற்கோள்கள்
-----------

1. ↑
2. ↑
3. ↑
4. 1 2  "காப்பகப்படுத்தப்பட்ட நகல்". 2014-04-29 அன்று மூலம் பரணிடப்பட்டது. 2014-12-21 அன்று பார்க்கப்பட்டது.
5. ↑
6. ↑
7. ↑  100 கிராமங்களில் 150 கொலைகள்
8. ↑
9. ↑
**உம்பலப்பாடி** தமிழ்நாடு, தஞ்சாவூர் மாவட்டம் பாபநாசம் வட்டத்தில் உள்ள ஒரு சிற்றூர் ஆகும். இவ்வூரின் தெற்கு எல்லையாகக் கொங்கன் வாய்க்காலும் வடக்கு எல்லையாக மண்ணியாறும் அமைந்துள்ளன. மேற்கில் சருக்கையும் கிழக்கில் நக்கம்பாடியும் எல்லையாக உள்ளன. நூற்று எட்டு திவ்ய தேசங்களில் ஒன்றான திருக்கவித்தலம் இவ்வூரில் இருந்து இரண்டு கிலோ மீட்டர் தொலைவில் உள்ளது.

இவ்வூர் பழமையும் சிறப்பும் கொண்ட ஊராகும். இந்த ஊரின் பழமைக்குச் சான்றாக இங்குள்ள சிவன் கோவில் உள்ளது. இக்கோவிலின் மூலவர் நிலாவணை மகாதேவர், இறைவி ஆனந்தவல்லி. இங்குள்ள கல்வெட்டு மூன்றாம் குலோத்துங்க சோழன் காலத்தைச் சேர்ந்தது எனக் கல்வெட்டு ஆய்வாளர் குடவாயில் பாலசுப்பிரமணியன் குறிப்பிட்டுள்ளார்.[] இக்கல்வெட்டில் இவ்வூரின் பெயர் உம்பலப்பாடி என்று பொறிக்கப்பட்டுள்ளது. மக்கள் வழக்கிலும் அரசு ஆவணங்களிலும் **உம்பளப்பாடி** என்றும் இவ்வூர் அழைக்கப்படுகிறது.

மக்கள்
------

உம்பலப்பாடியில் 2001-ல் மக்கள் தொகை கணக்கெடுப்பின்படி, மொத்த மக்கள் தொகை- 4530 ஆண்கள்- 2291 மற்றும் பெண்கள்-2231. பாலின விகிதம் 970 ஆக உள்ளது.. கல்வியறிவு விகிதம் 73.69 உள்ளது.

மேற்கோள்கள்
-----------

* "Primary Census Abstract - Census 2001". Directorate of Census Operations-Tamil Nadu. 2009-06-07 அன்று மூலம் பரணிடப்பட்டது. 2017-07-21 அன்று பார்க்கப்பட்டது.
ஆந்திராவின் அரக்கு பள்ளத்தாக்கில் திம்சா நடனத்தில் பங்கேற்ற பழங்குடியினர் பெண்கள்
**திம்சா** (*himsa*) என்பது பழங்குடியினரின் நடன வடிவமாகும். இது முதன்மையாக ஆந்திரப் பிரதேசத்தில் போர்ஜா சாதிப் பெண்களால் ஆடப்படுகிறது.

15-20 பெண்கள் கொண்ட குழு வட்டம் அமைத்து தங்கள் இல்லற வாழ்வின் நலனுக்காக தெய்வத்தைப் புகழ்ந்து நடனமாடுவார்கள். பெண்கள் அமைதியான மற்றும் மகிழ்ச்சியான திருமண வாழ்க்கைக்காக பிரார்த்தனை செய்வதால் அவர்கள் திருமணங்களிலும் நடனமாடுகிறார்கள். அவர்கள் பொதுவாக பழங்குடி ஆடைகளையும், ஆபரணங்களையும் அணிவார்கள். அதே சமயம் முன்னணியிலிருக்கும் பெண்மணியும் கையில் மயில் இறகை வைத்திருப்பார்.

தோற்றம்
-------

திம்சா ஒடிசா மாநிலத்திலுள்ள கோராபுட் மாவட்டத்தில் பிறந்தது. ஆனால் இது விசாகப்பட்டினத்தின் அதிகாரப்பூர்வ நடனமாக மாறிவிட்டது. திம்சா இந்த பிராந்தியத்தின் கலாச்சாரத்துடன் குறிப்பாக அரக்கு பள்ளத்தாக்கு , போரா குகைகளுக்கு அருகிலுள்ள இடங்களில் உள்ளது.

சான்றுகள்
---------

1. ↑  "https://testbook.com/question-answer/dhimsa-is-an-official-folk-dance-of-which-state--605ca23ccccb57bb9f579830". 2021-11-26 அன்று பார்க்கப்பட்டது. External link in `|title=` (உதவி)
2. ↑  "Vizag". 2021-11-26 அன்று பார்க்கப்பட்டது.

வெளி இணைப்புகள்
---------------

* 
* 
* 
* பரணிடப்பட்டது 2019-10-31 at the வந்தவழி இயந்திரம்
**இளம் கிறித்தவ தொழிலாளர்கள்** (இகிதொ) **Young Christian Workers** **YCW**; பிரெஞ்சு மொழி: *Jeunesse ouvrière chrétienne*) என்பது இளம் தொழிலாளர்களால் நடத்தப்படும் ஒரு சர்வதேச அமைப்பு ஆகும். இளம் கிறித்தவ தொழிலாளர்கள் இயக்கம் பெல்ஜியத்தை சேர்ந்த குருவானவர் சோசப் கார்டைன் 1924 தெடங்கினார்.

வரலாறு
------

ஆரம்பத்தில் மூன்று இளம் தொழிலாளர்களை இணைத்து ஆரம்பிக்கப்பட்டது. இதன் **பிரெஞ்சு** மற்றும் **எசுப்பானிய மொழியில் சுருக்கமாக JOC** என்று பரவலாக அறியப்படும். 1925 ஆம் ஆண்டில் திருத்தந்தை பியச் XI இகிதொவுக்கு அனுமதியளித்தார். அதன் பிறகு 1926 பிரான்சிலும் மேலும் 48 நாடுகளுக்கும் பரவியது.

கடந்த காலத்தில் இகிதொ
---------------------

 1939 இல் கியூபெக் கனடா நாட்டில் இகிதொ
கார்டைனின் தந்தை ஒரு சுரங்கத்தில் வேலை செய்யும் தொழிலாளி ஆவார் அதனால் தொழிலாளர்கள் சந்திக்கும் பிரச்சனைகளை நேரில் பார்த்துள்ளார் அதுவே இவருக்கு இயக்கத்தை ஆரம்பிக்க துண்டுகொலாக அமைந்தது. 

1938 ஆம் ஆண்டில் 75,000 உறுப்பினர்களுடன் ஒரு பாரிசில் பேரணி நடந்தது அதில் கார்டைன் உரையாற்றினார் அந்த நிகழ்வை *டைம் இதழ்* பதிவு செய்தது. 

கார்டைன் தனது வாழ்நாள் முழுவதையும் இயக்கத்திற்காக அர்ப்பணித்தார். 1957 ஆம் ஆண்டில் இகிதொ தனது முதல் சர்வதேச சபையை (International Council) உரோமில் நடத்தியது. கார்டைன் இரண்டாம் வத்திக்கான் பொதுச்சங்கம் தில் ஆலோசகராக பணியாற்றினார் மற்றும் 1965 இல் ஒரு கார்டினலாக நியமிக்கப்பட்டார். 

இங்கிலாந்தில் இகிதொவின் முதல் குழு பிப்ரவரி 1937 ஆண்டு லங்காச்யரின் உள்ள தேவாலயத்தில் பணி. ஜெரார்ட் ரிம்மரால் அரம்பிக்கப்பட்டது.  1945 ஆம் ஆண்டு பாட் கீகன் சர்வதேச இளம் கிறிஸ்தவ தொழிலாளர் இயக்கத்தின் முதல் தலைவராக பதவியேற்றார். 1957 வரை அவர் வகித்த பதவி. பின்னர் அவர் கிறிஸ்தவ தொழிலாளர் இயக்கத்தின் சாவதேச பேரவையில் இயக்கத்தின் பொதுச் செயலாளராகப் பொறுப்பேற்றார்.

இன்றைய இகிதொ
------------

ஐரோப்பா, ஆசியா, ஆத்திரேலியா, ஆப்பிரிக்கா மற்றும் அமெரிக்காவில் செயல்பட்டு வருகிறது. சர்வதேச தலைமையகம் பெல்ஜியத்தின் பிரஸ்ஸல்ஸில் அமைந்துள்ளது. 

சர்வதேச இகிதொ (IYCW) என்பது 51 க்கும் மேற்பட்ட நாடுகளில் 15 முதல் 35 வயதுக்குட்பட்ட உறுப்பினர்களைக் கொண்ட ஒரு அரசு சாரா சர்வதேச இயக்கமாக செயல்பட்டு வருகிறது.

மேற்கோள்கள்
-----------

1. ↑  "Jocism". *Time*. September 26, 1938. Archived from the original on 2010-08-26.. பார்த்த நாள்: 2009-01-22.
2. ↑  "See 'Those Were The Days', St Jude's RC Church Archive". 2016-03-04 அன்று மூலம் பரணிடப்பட்டது. 2021-11-15 அன்று பார்க்கப்பட்டது.
3. ↑  "Patrick Keegan - Pioneers". *pioneers.josephcardijn.com*. 2018-02-14 அன்று மூலம் பரணிடப்பட்டது. 2018-02-13 அன்று பார்க்கப்பட்டது.
4. ↑  "ncvys.org.uk". *www.ncvys.org.uk* (ஆங்கிலம்). 2013-05-12 அன்று மூலம் பரணிடப்பட்டது. 2018-02-13 அன்று பார்க்கப்பட்டது.

வெளி இணைப்புகள்
---------------

* சர்வதேச இளம் கிறிஸ்தவ தொழிலாளர்
* இளம் கிறிஸ்தவ தொழிலாளர்களின் சர்வதேச ஒருங்கிணைப்பு
**திமிட்ரி லிசிட்சின்** (*Dmitry Lisitsyn*) உருசியாவைச் சேர்ந்த ஒரு சுற்றுச்சூழல் ஆர்வலராவார். உலகின் மிகப்பெரிய பெட்ரோலிய மேம்பாட்டுத் திட்டங்களில் ஒன்றிலிருந்து சுற்றுச்சூழலைக் காப்பாற்றும் பாதுகாப்பு நடவடிக்கைகளை மேற்கொண்டார். உருசியக் கூட்டமைப்பின் மிகப்பெரிய தீவான சக்கலின் தீவின் ஆபத்தான சுற்றுச்சூழல் அமைப்புகளைப் பாதுகாப்பதற்கான முயற்சிகளுக்காக 2011 ஆம் ஆண்டு லிசிட்சின்னுக்கு கோல்டுமேன் சுற்றுச்சூழல் விருது வழங்கப்பட்டது.

வாழ்க்கைக் குறிப்பு
-------------------

திமிட்ரி லிசிட்சின் அங்காரா ஆற்றின் அருகே டைகா காடுகளால் சூழப்பட்ட ஒரு சிறிய சைபீரிய கிராமத்தில் பிறந்து வளர்ந்தார். பள்ளியில், உலகின் பிற பகுதிகளில் நிகழும் சுற்றுச்சூழல் பேரழிவு பற்றி அறிந்து ஆழ்ந்த பாதிப்புக்குள்ளானார். சுற்றுச்சூழலைப் பாதுகாக்க ஏதாவது செய்ய விரும்பினார். சர்வாதிகார அமைப்பில் அரசியல் நடவடிக்கைக்கு சிறிய வாய்ப்பு இருப்பதைக் கண்ட இவர் இளமையில் சோவியத் ஒன்றியத்தின் இயல்பான அன்றாட வாழ்க்கையைத் தொடர்ந்தார்.

மேற்கோள்கள்
-----------

1. ↑  Gill, Victoria (11 April 2011). "Goldman Prize: Zimbabwe's rhino rescuer honoured". *BBC News*.. பார்த்த நாள்: 31 May 2012.
2. ↑  "2011 Goldman Environmental Prize Recipients". கோல்டுமேன் சுற்றுச்சூழல் விருது. 4 June 2012 அன்று மூலம் பரணிடப்பட்டது. 30 May 2012 அன்று பார்க்கப்பட்டது.
3. ↑  "2011 Recipient for Asia: Dmitry Lisitsyn". கோல்டுமேன் சுற்றுச்சூழல் விருது. 12 November 2011 அன்று மூலம் பரணிடப்பட்டது. 30 May 2012 அன்று பார்க்கப்பட்டது.
4. ↑  "Dmitry Lisitsyn". *Goldman Environmental Foundation* (ஆங்கிலம்). 2021-05-23 அன்று பார்க்கப்பட்டது.
**பிரமோத்தர காண்டம்** என்னும் நூல்  பாண்டியர் பாடிய நூல்களில் ஒன்று. 16 ஆம் நூற்றாண்டு அரசன்  வரதுங்கராம பாண்டியனால் பாடப்பட்டது. சிவ புண்ணியக் கதைகளைக் கூறும் நூல் இது.   

வடமொழியிலுள்ள கந்தபுராணத்தில் மூன்றாம் பிரிவு பிரமாண்ட புராணம். இந்த மூன்றாம் பிரிவின் மூன்றாவது பகுதியே பிரமோத்தர காண்டம். தமிழ்நூல் பிரமோத்தர காண்டம் வடமொழி நூலாகிய பிரமோத்தர காண்டம் என்னும் நூலின் மொழிபெயர்ப்பு. நூலாசிரியர் இதனை மதுரைத் தமிழ்ச்சங்கத்தில், அறுகால்பீடத்தில் அரங்கேற்றினார்.  இந்நூலில் 22 அத்தியாயங்கள் உள்ளன.

நயக்குறிப்புகள்
---------------

இந்த நூல் ஒரு காப்பியம் போல் அமைந்துள்ளது. கதைகளில் வரும் குறிப்புகள் மிகவும் நயமாக உள்ளன.

* கடலில் மிதக்கும் அப்பர் பாற்கடலில் பள்ளி கொள்ளும் நாரணன் போலக் காணப்பட்டார்.
* குரு நிம்பை ஈசான முனிவரைச் சிவபெருமானோடு ஒப்பிட்டுப் பாடியுள்ளார்.
* விநாயகர் இராவணனைத் தன்முன் குட்டிக்கொள்ளுமாறு கூறினார். அதுமுதல் பிள்ளையார் முன் குட்டிக்கொள்ளும் வழக்கம் வந்தது.

சில கதைகள்

* மனைவி சொன்ன நன்மொழியைக் கேட்ட அரசன் ஒருவன் அவளையே தன் குருவாக எண்ணி அருள் வழங்குமாறு வேண்டுகிறான். அவள் முறை அன்று என்று சொல்லி வேறு ஒருவரிடம் அனுப்பிவைக்கிறாள்
* வழிபாடு செய்யச் சாம்பல்  கிடைக்காதபோது ஒருவன் தன் மனைவியையே சுட்டுப் பூசிக்கொண்டு வழிபாடு செய்கிறான்.

பாடல் பாங்கு
------------

குருவைப் போற்றும் பாடல்

தேசான சிவஞானச் செஞ்சுடராம், மும்மலனை
மாசான இருள் அகற்றி மன் உயிரைப் புரந்து அளித்துத்
தூசான உரி அசைத்தோன் தொல் சமயம் நிறுத்தும் நிம்பை
ஈசான மாமுனிவன் இணை அடியை இறைஞ்சுவாம்.
சிவகதி

நித்தியமாம் ஆனந்த உருவம் ஆகி, நிறைவுபடும் பொருளாகி, கறை படாது
சத்தியமாய் அனைத்து உயிர்க்கும் உள்ளீடு ஆகி, சங்கற்ப விகற்பங்கட்கு அயலது ஆகி
வைத்த சிவ தத்துவத்தின் இயல்பு தன்னை வரு குருவரன் அருளின் இனிது உணர்ந்து வாழும்
அத் தகையர் பிறப்பு ஆழி இடைநின்று ஏறி அழியாத சிவ கதியில் அடைவர் அன்றே.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, பதிப்பு 2005

அடிக்குறிப்பு
-------------

1. ↑  நூல் மூலமும் காஞ்சிபுரம் சபாபதி முதலியார் செய்த உரையும், முதல் பதிப்பு, 1878
2. ↑  இது சந்திரசேகரர் உரை என்னும் பிழையான குறிப்புடன் 1897-ல் மீண்டும் வெளிவந்துள்ளது.
3. ↑  பிரமோத்தர காண்ட வசனம் என்னும் குறிப்புடன் வ.த. சுப்பிரமணிய பிள்ளை இரண்டாம் பதிப்பாக இதனை வெளியிட்டுள்ளார் 1928
4. ↑  இந்நூலின் பாயிரப்பாடல் இதனைக் குறிப்பிடுகிறது.
5. ↑  திருநீறு
6. ↑  பொருள்நோக்குச் சொற்பிரிப்பு
கொடை காலமான **பின் சம்பாப் பருவம்** (*Late Samba Season*) வேளாண் வழக்கு **பின் சம்பாப் பட்டம்** என்பது; தென்னிந்திய மாநிலங்களான தமிழ் நாடு மற்றும் பாண்டிச்சேரி விவசாய நிலங்களில், நெல் விதைப்பு, அல்லது நடவு தொடங்கும் காலத்தையும், மற்றும் சாகுபடி கால அளவையும் குறிக்கும் நெல் பருவமாகும். அக்டோபர் - நவம்பர் (*தமிழ்: ஐப்பசி - கார்த்திகை]*) மாதங்களில் துவங்கும் இப்பருவம், மார்ச்சு - ஏப்ரல் (*தமிழ்: பங்குனி - சித்திரை*) மாதங்களில் முடிவடைகிறது.

130 – 135 நாட்களைக் கொண்ட இந்த பின் சம்பா பருவம், மத்தியகாலம், மற்றும் நீண்டகால நெல் வகைகளை சாகுபடி செய்ய ஏற்ற பருவமாகும்.

பருவ அட்டவணை
------------

| விதைக்கும் மாதம் | கால அளவு (நாட்கள்) | தகுந்த இரகங்கள் | பயிரிடும் இடங்கள் |
| --- | --- | --- | --- |
| அக்டோபர் - நவம்பர் | 130 – 135 | மத்தியகாலம், மற்றும் நீண்டகாலம் | திருவள்ளூர், மதுரை, தேனி கோயம்புத்தூர், ஈரோடு, திண்டுக்கல், கன்னியாகுமரி, திருநெல்வேலி, மற்றும் தூத்துக்குடி மாவட்டங்கள். |

இவற்றையும் காண்க
----------------

* வேளாண்மை
* இந்தியாவில் வேளாண்மை
* தமிழர் பருவ காலங்கள்

சான்றுகள்
---------

1. ↑  drdpat.bih.nic.in (ஆங்கிலம்) RICE GROWING SEASONS - 5. Southern Region
2. ↑  Planting Seasons in Tamil Nadu
**இளம்பலூர் ஏகாம்பரேஸ்சுவரர் மற்றும் திருமாங்கலியம்மன் கோயில்** தமிழ்நாட்டில் பெரம்பலூர் மாவட்டம், இளம்பலூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஏகாம்பரேஸ்சுவரர், திருமாங்கலியம்மன் சன்னதிகளும், விநாயகர், சுப்ரமணியர், சண்டிகேஸ்வரர், நவகிரகங்கள் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. மார்கழி மாதம் தனூர் மாத பூஜை முக்கிய திருவிழாவாக நடைபெறுகிறது. சித்திரை மாதம் தமிழ் வருடப் பிறப்பு திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
பின்சுலெர்-ஹேட்விகர் தேற்றம்
யூக்ளீடிய வடிவவியலில் **பின்சுலெர்-ஹேட்விகர் தேற்றம்** (*Finsler–Hadwiger theorem*) என்பது ஏதாவது இரு சதுரங்களிலிருந்து வரையக்கூடிய மூன்றாவது சதுரத்தைப் பற்றியது. இந்த மூன்றாவது சதுரம், முதல் இரு சதுரங்களின் ஒரு பொது உச்சியை அதன் ஒரு உச்சியாகக் கொண்டுள்ளவாறு வரையப்படுகிறது. இத்தேற்றம் சுவிட்சர்லாந்தின் கணிதவியலாளர்கள் பால் பின்சுலெர், ஹூயூகோ ஹேட்விகர், ஆகியோரின் பெயரால் அழைக்கப்படுகிறது. 1937 இல் அவர்கள் இருவரும் இத்தேற்றத்தை ஹேட்விகர்-பின்சுலெர் சமனிலியுடன் சேர்த்து 1937 இல் வெளியிட்டனர். ஹேட்விகர்-பின்சுலெர் சமனிலி, ஒரு முக்கோணத்தின் பக்க நீளங்களுக்கும் பரப்பளவுக்கும் இடையேயுள்ள தொடர்பு பற்றியதாகும்.

தேற்றத்தின் கூற்று
------------------

ABCD, AB'C'D' இரண்டு சதுரங்கள்; அவற்றின் பொது உச்சி A; E, G என்பவை முறையே B'D, D'B இன் நடுப்புள்ளிகள்; மேலும் இரண்டு சதுரங்களின் மையங்கள் முறையே F, H எனில் நாற்கரம் EFGH ஒரு சதுரமாகும்.

சதுரம் EFGH, எடுத்துகொண்ட இரு சதுரங்களின் *பின்சுலெர்-ஹேட்விகர் சதுரம்* என அழைக்கப்படுகிறது.

பயன்பாடு
--------

ஒரு நாற்கரத்தின் பக்கங்களின் மீது வரையப்பட்ட சதுரங்களின் மையங்களின் வழியாக வரையப்பட்ட கோட்டுத்துண்டுகளின் முற்றொப்புமையையும் செங்குத்துத்தன்மையையும் நிறுவுவதற்கு இத்தேற்றம் பயன்படுகிறது.

மேற்கோள்கள்
-----------

1. ↑  Finsler, Paul; Hadwiger, Hugo (1937), "Einige Relationen im Dreieck", *Commentarii Mathematici Helvetici* (German), **10** (1): 316–326, doi:10.1007/BF01214300, MR 1509584CS1 maint: Unrecognized language (link). See in particular p. 324.
2. ↑  Alsina, Claudi; Nelsen, Roger B. (2010), "The Finsler–Hadwiger Theorem 8.5", *Charming Proofs: A Journey Into Elegant Mathematics*, Mathematical Association of America, p. 125, ISBN 9780883853481.
3. ↑  Detemple, Duane; Harold, Sonia (1996), "A round-up of square problems", *Mathematics Magazine*, **69** (1): 15–27, doi:10.1080/0025570X.1996.11996375, JSTOR 2691390, MR 1573131. See problem 8, pp. 20–21.
4. ↑  (Detemple & Harold 1996), problem 15, pp. 25–26.

வெளியிணைப்புகள்
---------------

விக்கிமீடியா பொதுவகத்தில்,  
 ***Finsler-Hadwiger theorem***   
என்பதின் ஊடகங்கள் உள்ளன. 

* Weisstein, Eric W. "Finsler-Hadwiger theorem", *MathWorld*.
**பினாமி பரிவர்த்தனைகள் (தடுப்பு) திருத்தத் சட்டம், 2016** (**Benami Transactions (Prohibition) Amended Act, 2016**), ஏற்கனவே 1988ல் இருந்து நடைமுறையில் உள்ள பினாமி சொத்துகள் பரிவர்த்தனை தடுப்புச் சட்டம் 1988ல் உள்ள குறைகளை நீக்க, இந்திய அரசால் திருத்தங்கள் செய்யப்பட்டு, 1 நவம்பர் 2016 முதல் நடைமுறைக்கு வந்துள்ளது. பினாமி சொத்துக்கள் பரிவர்த்தனைகள் குறித்து வருமான வரித்துறையிடம் இரகசியமாக தகவல் தெரிவிப்பவர்களுக்கு பினாமி சொத்து மதிப்பில் பத்து விழுக்காடு பரிசு வழங்கப்படும் என வருமான வரித்துறை அறிவித்துள்ளது.

வரலாறு
------

1988 சட்டம் வருவதற்கு முன்னர் பினாமியாக வேறு ஒருவர் பெயரில் சொத்தை வாங்கி வைத்துக் கொள்ள முடியும்; பின்னர் அந்தச் சொத்து தனக்குத்தான் சொந்தம் என்று திரும்ப பெற முடியும்; பினாமி பெயரில் இருந்தவர் என் சொத்து என்று கேட்க முடியாது; 
இதனால் பலர் சொத்துகளை தங்கள் பெயரில் வாங்காமல், வேறு ஒருவர் பெயரில் (**பினாமி**) வாங்கினார்கள்.

### பினாமி சொத்துகள் பரிவர்த்தனை சட்டம், 1988

1988ம் ஆண்டு பினாமி சொத்துகள் பரிவர்த்தனை சட்டத்தில், யாரும் பினாமியாக வேறு ஒருவர் பெயரில் சொத்து வாங்கி வைத்துக் கொள்ள முடியாது. அவ்வாறு மீறி பினாமிகளின் பெயரில் வாங்கிய சொத்துக்களை, தனக்கே உரிமை என்று நீதிமன்றத்தில் முறையிட முடியாது. மேலும் பினாமி சொத்துக்களை கண்டறியும் பட்சத்தில், அச்சொத்தை அரசே எடுத்துக் கொள்ளும். பினாமியாக சொத்து வைத்திருந்தால் 3 ஆண்டு சிறை என இருப்பினும், கட்டுமானத் துறையில் புழங்கும் கறுப்புப் பணத்தை கட்டுப்படுத்த முடியவில்லை.

### பினாமி சொத்துகள் பரிவர்த்தனை (தடுப்பு) திருத்தச் சட்டம், 2016

1988 பினாமி சொத்துகள் பரிவர்த்தனை சட்டத்தில் மொத்தமே 9 பிரிவுகள் மட்டுமே இருந்தது. பினாமி சொத்துகள் பரிவர்த்தனை (தடுப்பு) திருத்தச் சட்டம், 2016ல் 71 பிரிவுகள் உள்ளன. புதிய திருத்தத் சட்டத்தின் படி, ஒருவர் தன் மனைவி, 18 வயது நிரம்பாத மகன்கள், திருமணமாகாத மகள்கள் பெயரில், சொத்துக்களை பினாமியாக வாங்கலாம். இருப்பினும் அந்தச் சொத்தை வாங்கியவர், பிற்காலத்தில் அச்சொத்துகளைத் தனக்குத்தான் சொந்தம் என்றும், தான்தான் பினாமியாக தனது மனைவி, மக்கள் பெயரில் வாங்கினேன் என்று சட்டபூர்வாக வாதட இயலாது.

2016 திருத்தத் சட்டத்தின் முக்கிய அம்சங்கள்
-------------------------------------------

* பினாமி பெயரில் சொத்து வாங்கினால் 3 ஆண்டுகளாக இருந்த சிறை தண்டனை, 7 ஆண்டுகள் வரை அதிகரிக்கப்பட்டுள்ளது.
* சிறை தண்டனை மட்டுமின்றி பினாமி சொத்தின் சந்தை மதிப்பில் 25% தண்டத் தொகையாக வசூலிக்கப்படும்.
* பினாமி சொத்துகளை இழப்பீடு எதுவும் அளிக்காமல் பறிமுதல் செய்யவும் இந்திய அரசுக்கு அதிகாரம் வழங்கப்பட்டுள்ளது.
* வழிபாட்டு தலங்களுக்கு சொந்தமான சொத்துகளுக்கு, பினாமி சட்டத்திலிருந்து விலக்கு அளிக்கப்பட்டுள்ளது.
* பினாமி சொத்துகளை விசாரனை செய்யும் நீதிமன்றங்கள் மற்றும் அலுவலர்கள் குறித்து விவரிக்கப்பட்டுள்ளது.
* கறுப்பு பண நடமாட்டத்தை கட்டுப்படுத்தும் நோக்கத்தில், குறிப்பாக கட்டுமானாத் துறையில் புழங்கும் கறுப்புப் பணத்தை வெளிக் கொண்டு வர இத்திருத்தத் சட்டம் வழி வகை செய்கிறது.

மேற்கோள்கள்
-----------

1. ↑  Benami Transactions (Prohibition) Amended Act, 2016
2. ↑  Benami Transactions (Prohibition) Amendment Act, 2016
3. ↑  'பினாமி' சொத்து பரிவர்த்தனைகள் தகவல் சொன்னால் 10 சதவீதம் பரிசு

வெளி இணைப்புகள்
---------------

* Benami Property and Benami Transactions (Prohibition) Amendment Act, 2016
* All you need to know about benami transactions Bill
**இளம்பிள்ளை மாரியம்மன் கோயில்** தமிழ்நாட்டில் சேலம் மாவட்டம், இளம்பிள்ளை என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் மாரியம்மன் சன்னதியும், காளியம்மன், பரஞ்சோதீஸ்வரர், விநாயகர், படைவெட்டியம்மன், முனியப்பன் உபசன்னதிகளும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. பங்குனி மாதம் திருக்கல்யாணம் 12ஆம் நாள் முக்கிய திருவிழாவாக நடைபெறுகிறது. பங்குனி மாதம் தேரோட்டம் 13ம் நாள் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
குளிர் காலமான **பின் பிசாணப் பருவம்** (*Late Pishanam Season*) வேளாண் வழக்கு **பின் பிசாணப் பட்டம்** என்பது; தென்னிந்திய மாநிலங்களான தமிழ் நாடு மற்றும் பாண்டிச்சேரி விவசாய நிலங்களில், நெல் விதைப்பு, அல்லது நடவு தொடங்கும் காலத்தையும், மற்றும் சாகுபடி கால அளவையும் குறிக்கும் நெல் பருவமாகும். செப்டம்பர் - அக்டோபர் (*தமிழ்: புரட்டாசி - ஐப்பசி*) மாதங்களில் துவங்கும் இப்பருவம், டிசம்பர் - சனவரி (*தமிழ்: மார்கழி - தை*) மாதங்களில் முடிவடைகிறது.

130 – 135 நாட்களைக் கொண்ட இந்த பின் பிசாணப் பருவம், மத்தியகாலம், மற்றும் நீண்டகால நெல் வகைகளை சாகுபடி செய்ய ஏற்ற பருவமாகும்.

பருவ அட்டவணை
------------

| விதைக்கும் மாதம் | கால அளவு (நாட்கள்) | தகுந்த இரகங்கள் | பயிரிடும் இடங்கள் |
| --- | --- | --- | --- |
| அக்டோபர் - நவம்பர் | 130 – 135 | மத்தியகாலம், மற்றும் நீண்டகாலம் | திருவள்ளூர், மதுரை, தேனி கோயம்புத்தூர், ஈரோடு, திண்டுக்கல், கன்னியாகுமரி, திருநெல்வேலி, மற்றும் தூத்துக்குடி மாவட்டங்கள். |

இவற்றையும் காண்க
----------------

* வேளாண்மை
* இந்தியாவில் வேளாண்மை
* தமிழர் பருவ காலங்கள்

சான்றுகள்
---------

1. ↑  drdpat.bih.nic.in (ஆங்கிலம்) RICE GROWING SEASONS - 5. Southern Region
2. ↑  Planting Seasons in Tamil Nadu
**பினு சதானந்தன் (Binu Sadanandan)** (பிறப்பு 23 சூலை) ஒரு இந்திய திரைப்பட இயக்குனரும், திரைக்கதை எழுத்தாளரும், மலையாளத் திரையுலகில் பணியாற்றியதற்காக மிகவும் பிரபலமானவர். 

பினு 2014 ஆம் ஆண்டு *இதிகாசா* என்றத் திரைப்படத்தின் மூலம் அறிமுகமானார். பின்னர் *ஸ்டைல் (2016 படம்)* (2016) என்ற தனது இரண்டாவது படத்தை இயக்கினார்.  இராஜேசு அகஸ்டின் தயாரித்த *இதிஹாசா* வெளியான பிறகு பினு பிரபலமடைந்தார்.

தொழில்
------

இவர், புகைப்படக் கலைஞராக தனது வாழ்க்கையைத் தொடங்கினார். இதற்கிடையில், *இதிகாசா*வின் ஒரு வரி கதையை உருவாக்கினார். இது இவரது முதல் இயக்கமாக மாறியது. படம் 2014இல் வெளியிடப்பட்டது. இந்த படம் திரையரங்கில் நல்ல வசூலைக் கொண்டிருந்தது. 

இவரது அடுத்த படம் *ஸ்டைல்* 2016இல் வந்தது. இதுவும் ஒரு நல்ல வெற்றியைப் பெற்றது. தயாரிப்பில் இரண்டு ஆண்டுகளுக்கு மேலாதிகமான ஆனாலும், ஒரு இயக்குநராக இவரது வாழ்க்கையில் ஒரு திருப்புமுனையை ஏற்படுத்தியது.

சொந்த வாழ்க்கை
--------------

இவர், கே.சதானந்தன், இராதாமணி ஆகியோருக்கு பிறந்தார். இவர் தனது குழந்தைப் பருவத்தை எர்ணாகுளத்தில் உள்ள காலடியில் கழித்தார். காலடியின் சிறீ சங்கரா கல்லூரியில் இந்தியில் இளங்கலை பட்டம் பெற்றார்.  இவருக்கு கீது என்பவருடன் திருமணம் நடந்தது. இவர்களுக்கு இரண்டு குழந்தைகள் உள்ளனர்.

மேற்கோள்கள்
-----------

1. ↑  "I want to be known as the common man's director, says Binu S". *The Times of India*. 20 November 2014. .
2. ↑  "The real mass is yet to come: Binu...". *மலையாள மனோரமா*. 8 January 2016.
3. ↑  "Ithihasa Review - Malayalam Movie Ithihasa nowrunning review". *nowrunning.com*. 17 ஆகஸ்ட் 2017 அன்று மூலம் பரணிடப்பட்டது. 17 August 2017 அன்று பார்க்கப்பட்டது.
4. ↑  "Movies were always on my mind: Binu - Home". *தி டெக்கன் குரோனிக்கள்*. 6 March 2014 அன்று பார்க்கப்பட்டது.
5. ↑  "Unni Mukundan-Binu S movie titled 'Style'". 4 June 2015.

வெளி இணைப்புகள்
---------------

* ஐ.எம்.டி.பி இணையத்தளத்தில் பினு சதானந்தன்
**சாணியடி விழா** தமிழ்நாட்டின் ஈரோடு மாவட்டத்தில் கொண்டாடப்படுகின்ற விழாக்களில் ஒன்றாகும்.

சாணி குண்டம் இறங்கும் விழா
--------------------------

இவ்விழா ஈரோடு மாவட்டத்தில் உள்ள தாளவாடி அருகில் உள்ள கும்டாபுரத்தில் அமைந்துள்ள பீரேஸ்வரர் கோயிலில், விவசாயம் செழிப்பதற்காக, தீபாவளிப் பண்டிகையை அடுத்து வருகின்ற மூன்றாவது நாள் கொண்டாடப்படுகிறது. [1] இவ்விழாவினை சாணி குண்டம் இறங்கும் விழா என்றும் கூறுகின்றனர். [2]

நம்பிக்கை
---------

சில நூற்றாண்டுகளுக்கு முன்பு இக்கோயிலில் இருந்த சிவலிங்கத்தை ஒரு பக்தர் சாணங்கள் கிடக்கும் குப்பை மேட்டில் எறிந்ததாகவும், அவ்வூரைச் சேர்ந்த மாட்டு வண்டி அந்தக் குப்பைமேட்டில் ஏறியபோது அங்கு ரத்தம் பீறிட்டு வந்ததாகவும், அந்த இடத்தை தோண்டி பார்த்தபோது சிவலிங்கம் இருந்தது தெரிய வந்ததாகவும் கூறுகின்றனர். மேலும் ஒரு சிறுவனின் கனவில் வந்த சுவாமி, தீபாவளி முடிந்து 3ஆம் நாள் சாணத்தில் இருந்து மீண்டு எழுந்ததின் நினைவாக சாணியடி திருவிழா நடத்த வேண்டும் என கூறிவிட்டு மறைந்ததாகவும் அதன் நினைவாக இந்த விழாவை அப்போதிருந்து நடத்தி வருவதாகவும் கூறுகின்றார்கள். [3] மூதாதையர்கள் வழிகாட்டலின்படி இவ்விழாவினைக் கொண்டாடுகின்றனர். [4]

விழா நிகழ்வு
------------

விழா நடைபெறுவதற்கு முன்பாக கிராமத்தில் உள்ள அனைத்து பசு மாட்டின் சாணங்களும் சேகரிக்கப்பட்டுக் கோயிலின் பின்புறம் குவித்துவைக்கப்படுகிறது. பின்னர் ஊர் குளத்தில் இருந்து கழுதை மேல் சுவாமியை ஊர்வலமாக எடுத்து வருகின்றனர். ஊரின் தெய்வமாகக் கருதப்படுகின்ற பீரேஸ்வரருக்கு சிறப்பு பூசைகளும், வழிபாடுகளும் நடத்தப்படுகின்றன. ஆண்கள் வெற்றுடம்புடன் கோயிலுக்குள் சென்று சிறப்பு பூசைகள் செய்கின்றனர். கொட்டி வைக்கப்பட்டுள்ள சாணத்தை உருண்டையாக வடிவமைத்து, பங்கேற்ற பக்தர்கள் ஒருவர்மீது ஒருவர் வீசி மகிழ்கின்றனர். பெண்களும், ஊர் மக்களும் இதனை ஆர்வமாகக் கண்டுகளித்தனர். [1] பூசை செய்வதற்கு முன்பாக குளத்தில் குளித்துவிட்டுச் செல்கின்றனர். [5]

உரம்
----

விழா நிறைவிற்குப் பின்னர் அங்கிருந்த சாணத்தை விவசாய நிலங்களில் உரமாக இடுகின்றனர். [1] விவசாய நிலத்தில் பயிர்கள் அதனை இடும்போது பயிர்கள் நன்றாக வளரும் என்று விவசாயிகள் நம்புகின்றனர். [3]

கொரோனா
------

வழக்கமாக கர்நாடக மாநிலத்தைச் சேர்ந்த பக்தர்கள் இதில் கலந்துகொள்வார்கள். கொரோனா நோய்த்தொற்று காரணமாக இந்த ஆண்டு (2020) அவர்களுக்கு அனுமதி மறுக்கப்பட்டதால் குறைந்த அளவிலான பக்தர்களே கலந்துகொண்டுள்ளனர். சாணம் கிருமி நாசினி என்றும் கொரோனா நோய்த் தொற்றுப் பரவாது என்று கோயில் நிர்வாகத்தினர் தெரிவித்திருந்தனர். [1]

மேற்கோள்கள்
-----------

1. 1 2 3 4  விவசாயம் செழிக்க விநோத வழிபாடு, தினமணி, 17 நவம்பர் 2020
2. ↑  கும்டாபுரம் பீரேஸ்வரர் கோயில் சாணி குண்டம் இறங்கும் விநோத திருவிழா!, டாப் தமிழ் நியூஸ், 10 நவம்பர் 2018
3. 1 2  ஈரோடு சாணியடி திருவிழா : சாணியை வீசி நேர்த்திக்கடன் செலுத்திய பக்தர்கள், ஒன்இந்தியாதமிழ், 18 நவம்பர் 2020
4. ↑  தீபாவளி திருநாளையொட்டி விநோத சாணியடி திருவிழா, புதிய தலைமுறை, 30 அக்டோபர் 2019
5. ↑  தளவாடி அருகே சாணியடி திருவிழா, பக்தர்களின் பாரம்பரிய வழிபாடு, தினமலர், 18 நவம்பர் 2020